Diari Oficial de la Generalitat Valenciana


Sumari del DOGV 5386, del 13-11-2006 (2006/12475)

RESOLUCIÓ de 17 d'octubre de 2006, de la Direcció General d'Habitatge i Projectes Urbans, per la qual s'autoritza a l'entitat Nulense de Viviendas, SL, la convocatòria i la celebració del sorteig públic d'adjudicació de quatre habitatges de règim especial situats a la Vall d'Uixó.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5386

Data del DOGV
:   13-11-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/12319


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 17 d'octubre de 2006, de la Direcció General d'Habitatge i Projectes Urbans, per la qual s'autoritza a l'entitat Nulense de Viviendas, SL, la convocatòria i la celebració del sorteig públic d'adjudicació de quatre habitatges de règim especial situats a la Vall d'Uixó. [2006/F12685]  
L'entitat Nulense de Viviendas, SL, va presentar en el Servei Territorial d'Habitatge i Projectes Urbans de Castelló, les bases de la selecció de persones per a posteriorment accedir a un dels quatre habitatges de règim especial, situats a la Vall d'Uixó (Castelló), illa de cases 10 Carmaday, per mitjà de sorteig públic, i va sol·licitar l'autorització d'aquesta direcció general per a això.  
S'ha comprovat que les bases presentades reunixen tots els criteris establits en la disposició addicional cinquena del Decret 41/2006, de 24 de març, del Consell de la Generalitat, per la qual es regulen les actuacions protegides per a facilitar l'accés a l'habitatge a la Comunitat Valenciana en el marc del Pla Estatal 2005-2008 i del Pla d'Accés a l'Habitatge de la Comunitat Valenciana 2004-2007.  
Consta en l'expedient informe del cap de Secció del Servei Territorial d'Habitatge i Projectes Urbans de Castelló en el qual manifesta la seua conformitat amb les bases objecte d'autorització.  
En compliment del que disposa la disposició transitòria cinquena del Decret 41/2006, de 24 de març, del Consell de la Generalitat, la selecció prèvia dels futurs destinataris d'habitatges de règim especial s'efectuarà per mitjà de sorteig públic, amb l'autorització prèvia de la direcció general competent en matèria d'habitatge.  
En exercici de les competències conferides pel Decret 41/2006, de 24 de març, del Consell de la Generalitat, en la disposició addicional cinquena i pel que establix el Decret 137/2006 de 29 de setembre, del Consell (DOGV núm. 5359, de 3 d'octubre de 2006), resolc:  
Autoritzar la celebració i la convocatòria del sorteig públic d'adjudicació de quatre habitatges de règim especial situats a la Vall d'Uixó (Castelló), illa de cases 10 Carmaday, com també les bases del procés de selecció de participants en aquest que s'ha de realitzar per l'entitat Nulense de Viviendas, SL, de conformitat amb les bases següents:  
Bases del procés de selecció de persones per a posteriorment accedir a un habitatge de protecció oficial de règim especial  
En compliment del que disposa la disposició transitòria cinquena del Decret 41/2006, de 24 de març, del Consell de la Generalitat, pel qual es regulen les actuacions protegides per a facilitar l'accés a l'habitatge a la Comunitat Valenciana en el marc del Pla Estatal 2005-2008, la selecció prèvia dels futurs destinataris d'habitatge de règim especial s'efectuarà per mitjà de sorteig públic.  
Aquest sorteig es regularà a través de les següents bases.  
A) Difusió de la convocatòria i les seues bases  
Nulense de Viviendas, SL, d'ara en avant NV, anunciarà els preus i condicions de venda en els periòdics Mediterráneo, Levante i diario Crònica de la Vall, així com en l'emissora Ser la Vall. En aquest anunci, s'inseriran els preus, com també les condicions que han de seguir els sol·licitants.   
Per la seua banda, l'Ajuntament de la Vall d'Uixó ho comunicarà per correu a totes aquelles persones que s'hagen inscrit com a demandants en la base de dades, així mateix, incorporarà a aquesta informació el model de sol·licitud i la documentació que s'ha d'aportar amb aquesta.  
A més, el plec de condicions de la convocatòria pública de venda per mitjà de sorteig quedarà exposat en el tauler d'anuncis fins a la data de finalització de la recollida de sol·licituds.  
B) Termini mínim per a la inscripció en el sorteig  
El termini de presentació de sol·licituds serà d'un mes a partir de la publicació de l'anunci de convocatòria en el Butlletí Oficial de la Província de Castelló.  
C) Lloc de recollida i presentació de sol·licituds  
Les sol·licituds poden presentar-se en les oficines de NV situades en el carrer Ernesto Pérez, 19, cantó avinguda de les Corts Valencianes, de la Vall d'Uixó, i s'entregaran directament en mà, sense que siga vàlid l'enviament per correu i altres formes anàlogues.  
D) Requisits generals d'accés a un habitatge de protecció oficial de règim especial  
Poden sol·licitar aquests habitatges aquelles persones en les quals concórreguen necessàriament i obligatòriament els requisits següents:  
1. Ingressos familiars que no superen 2,5 vegades l'Indicador Públic de Renda d'Efectes Múltiples i que no siguen inferiors a una dotzena part del preu total de l'habitatge, excepte les situacions que es plantegen en l'art. 12 del mencionat Decret 41/2006.  
2. No ser titulars del ple domini o d'un dret real d'ús o de gaudi sobre un altre habitatge subjecte a règim de protecció pública, excepte en cas d'ocupació temporal d'aquest per motiu de reallotjament sota el control dels organismes públics, a què es referix l'article 15.1 d'aquest decret.  
3. No ser titulars d'un habitatge lliure, quan el valor d'aquest, determinat d'acord amb la normativa de l'impost sobre transmissions patrimonials, excedisca del 40 per cent del preu màxim total de venda de l'habitatge objecte d'actuació protegida. Aquest valor s'elevarà al 60 per cent en els supòsits següents:  
a. Quan es tracte de famílies nombroses que necessiten adquirir un habitatge de major superfície per l'increment del nombre de membres de la unitat familiar.  
b. En el cas de persones majors de 65 anys, de les persones amb discapacitat o de víctimes de violència de gènere o del terrorisme.  
c. En el cas de trasllat de domicili a una altra localitat, quan es tracte de familiars corregits d'acord amb el que disposa l'art. 12 d'aquest decret, que no excedisca d'1,5 vegades l'Indicador Públic de Renda d'Efectes Múltiples.  
4. Que l'habitatge que s'adquirirà es destine a residència habitual i permanent i siga ocupat dins dels terminis establits en la legislació vigent, i en tot cas, en els tres mesos següents a la seua entrega, excepte pròrroga justificada per motius de tipus laboral o familiar, que ha de ser autoritzada per a l'administració competent.  
5. Estar empadronat, almenys un dels sol·licitants, en el terme municipal de la Vall d'Uixó durant l'últim any immediatament anterior a l'últim dia del termini de presentació de sol·licituds. No s'exigirà aquest requisit pel que fa a l'esmentat termini d'empadronament als sol·licitants d'habitatges habilitats per a minusvàlids.  
E) Causes d'exclusió  
Quedaran excloses aquelles sol·licituds que no reunisquen tots els requisits especificats en l'apartat que antecedix. Igualment, s'exclouran automàticament de la convocatòria pública totes aquelles sol·licituds en què el sol·licitant figure com a tal en dos o més sol·licituds.  
Així mateix, NV pot, en tot moment, excloure aquelles sol·licituds que hagen incorregut en falsedat de les dades aportades.   
F) Nombre mínim de seleccionats en el sorteig  
D'acord amb el que disposa la DT 5a.4, apartat a, del Decret 41/2006, el nombre mínim de seleccionats en el sorteig serà de 2,5 vegades el nombre total d'habitatges. Conseqüentment, i ja que són quatre el nombre d'habitatges de protecció pública amb règim especial, el nombre mínim de seleccionats per a la confecció de la llista de reserves serà de 10 persones. No obstant això, per al present sorteig el nombre de persones seleccionades en el sorteig serà de 15 persones.  
G) Emplenament i presentació de sol·licituds  
Les sol·licituds es formalitzaran en els models que s'adjunten com a annex I, i es presentaran amb caràcter general acompanyades necessàriament de les fotocòpies dels documents següents:   
a) DNI del sol·licitant o sol·licitants.   
b) Acreditació d'ingressos:   
. Si està obligat a realitzar declaració de l'Impost sobre la Renda de les Persones Físiques (IRPF): de la declaració o declaracions del IRPF corresponent al període impositiu que, una vegada vençut el termini de presentació, siga immediatament anterior a la sol·licitud d'habitatge (any 2005).   
. Si no està obligat a presentar declaració del IRPF i ha presentat model de devolució davant de l'Agència Estatal de l'Administració Tributària: fotocòpia de la notificació-liquidació que emet aquesta.   
. Si no està obligat a presentar declaració del IRPF i no l'ha presentat davant de l'Agència Estatal de l'Administració Tributària el model de devolució:  
. Informe de vida laboral emés per la Tresoreria General de la Seguretat Social.   
. Certificat d'imputació d'ingressos de l'any 2005 emés per l'Agència Estatal de l'Administració Tributària.  
. En els casos que calga, del certificat de pensions de l'Institut Nacional de la Seguretat Social, com també del certificat de l'Institut Nacional d'Ocupació o òrgan competent, en el supòsit de percebre prestacions de desocupació.   
. En el supòsit de no poder acreditar-se ingressos suficients amb els obtinguts en el període impositiu vençut, any 2005, poden acreditar-se aquests per mitjà dels ingressos percebuts durant l'any 2006 aportant, a més de la documentació relacionada en els apartats anteriors, segons el cas, fotocòpies de totes les nòmines i dels contractes de treball de l'esmentat exercici.   
c) Certificat d'empadronament expedit per l'Ajuntament de la Vall d'Uixó en el que conste la data d'empadronament en el municipi.   
d) Declaració jurada de no ser titular/s del ple domini o d'un dret real d'ús o gaudi sobre algun altre habitatge en tot el territori nacional. S'emplenarà segons model annex II.   
e) La condició de família nombrosa ha d'acreditar-se per mitjà de fotocòpia del llibre de família i/o llibre de família nombrosa, si és el cas.   
f) En el cas de persones amb minusvalidesa el certificat oficial expedit per l'òrgan competent, acreditatiu de la minusvalidesa i del grau d'aquesta.   
g) En el cas de víctimes de la violència de gènere, certificat de víctima de violència de gènere de l'òrgan competent.  
En el moment de preparar la sol·licitud ha de tindre present que:   
. La sol·licitud ha de ser firmada per la persona o persones que, en cas de resultar adjudicataris, formalitzarien el contracte de compravenda i la posterior escriptura pública de l'habitatge amb la plaça de garatge vinculada, no s'admet cap modificació en la titularitat dels immobles una vegada presentada la sol·licitud.   
. El contingut dels impresos i els documents que els acompanyen serà fonamental per al coneixement de la situació de cada sol·licitant, per la qual cosa han de mostrar tot allò que contribuïsca a l'exacta comprensió d'aquests.   
H) Admissió de sol·licituds i procediment d'adjudicació  
Nulense de Viviendas, SL, admetrà únicament les sol·licituds que es presenten dins del termini establit en la convocatòria pública i que continguen tots els documents requerits.   
Una vegada efectuat el sorteig, els 15 seleccionats han de justificar el fet de complir tant amb els requisits generals d'accés a l'habitatge com els particulars establits en la convocatòria del present sorteig. A continuació, s'elaborarà una llista dels seleccionats en el sorteig l'ordre de prelació de la qual respondrà als barems establits en l'apartat I) d'aquestes bases. En el cas que dos o més candidats obtinguen la mateixa baremació, l'ordre de prelació entre ells resultarà del sorteig efectuat davant del notari que NV designe a l'efecte.  
Aquest ordre donarà prelació per a la presentació del contracte de compravenda per al seu visat en els serveis territorials competents en matèria d'habitatge, a fi de verificar el compliment dels requisits exigits legalment per a l'accés a l'habitatge i a les seues ajudes.  
La denegació del visat del contracte, suposarà l'exclusió del sol·licitant de la llista i correrà el torn al següent en la llista per a la comprovació dels requisits exigits legalment. L'exclusió de la llista és recurrible, d'acord amb el que disposa la Llei 30/1992, de 26 de novembre.  
Una vegada visats un nombre igual de contractes que d'habitatges existents en la promoció objecte del sorteig, es farà pública la dita situació i es comunicarà als integrants de la llista, quedant la resta en llista d'espera per si en el termini de dos anys següents al tancament de la citada llista, sorgira alguna circumstància que fera possible convocar-los.  
I) Ordre dels seleccionats en el sorteig  
Una vegada efectuat el sorteig, els seleccionats han de justificar el compliment tant dels requisits generals d'accés, com dels particulars de la convocatòria del sorteig. La seua ordre final s'establirà pels següents barems.  
Pertinença a col·lectius diferents Baremació   
Primer accés a l'habitatge 50   
Sol·licitant menor de 35 anys 50   
Sol·licitants majors de 65 anys 50   
Víctimes de violència de gènere 30   
Víctimes de terrorisme 30   
Famílies monoparentals amb fills menors 20   
Per cada fill menor de 25 anys que convisca amb el sol·licitant 10   
Minusvalidesa del 33 al 64% 10   
Minusvalidesa superior al 64% 15   
Altres col·lectius en situació o risc d'exclusió social 10   
Per cada persona major de 65 que convisca amb el sol·licitant 10   
Per cada persona amb minusvalidesa del 33% al 64%   
 que convisca 10   
Per cada persona amb minusvalidesa de més del 64%   
 que convisca 15   
 Nombre de membres   
Nivell d'ingressos   
segons IPREM 1 2 3 4 5 6 7 o més   
Fins a 1,5 IPREM 70 80 53 018 359 100 100   
De més d'1,5 a 2 IPREM 60 70 80 23 629 318 100   
De més de 2 a 2,5 IPREM 50 60 70 80 65 285 534   
Així mateix, per cada any d'empadronament en el municipi se sumaran 5 punts fins a un màxim de 15.  
ANNEX I  
Sol·licitud de participació en la convocatòria pública realitzada per l'Ajuntament de la Vall d'Uixó i Nulense de Viviendas, SL, per a l'adjudicació en venda, per mitjà de sorteig i baremació, de 4 habitatges de protecció oficial de règim especial (HPORE), amb traster i plaça de garatge vinculada  
Primer sol·licitant:   
Nom i cognoms ...  
DNI/NIF. Estat civil ...  
Localitat i domicili (carrer, plaça, número, planta i codi postal) ...  
Telèfons/correu electrònic ...  
Segon sol·licitant o dades del cònjuge, si és el cas:   
Nom i cognoms ...  
DNI/NIF. Estat civil ...  
Localitat i domicili (carrer, plaça, número, planta i codi postal) ...  
Telèfons / correu electrònic ...  
Domicili a l'efecte de notificacions: ...  
Localitat i domicili (carrer, plaça, número, planta i codi postal): ...  
Sol·licitem: Participar en el concurs públic per a l'adjudicació en règim de venda, per mitjà de sorteig i baremació, de quatre habitatges de protecció oficial de règim especial, amb traster i plaça de garatge vinculada, de la promoció en les parcel·les de l'illa de cases 10 i de l'àrea 11 de Carmaday, segons el plec de condicions que regix la convocatòria pública de venda, que declarem conéixer i acceptar.   
La Vall d'Uixó, ... d ... de 2006   
Primer sol·licitant, Segon sol·licitant.   
Firma Firma  
A l'efecte de la Llei Orgànica 15/1999, de 13 de desembre, de Protecció de Dades de Caràcter Personal, us informem que les dades demanades en aquest formulari seran incloses, i fins que ens indiqueu la cancel·lació, en un fitxer automatitzat de dades de caràcter personal la finalitat del qual és la realització de les gestions necessàries per al manteniment de la relació comercial. El destinatari de la informació que conté aquest fitxer serà Nulense de Viviendas, amb domicili en el carrer Major, núm. 69, Nules, que com a responsable del mencionat fitxer garantix l'exercici dels drets d'accés, rectificació, cancel·lació i oposició de les dades facilitades, i es compromet a respectar la confidencialitat i a utilitzar d'acord amb la seua finalitat les dades que s'inclouen.   
Annex II  
Declaració jurada  
Primer sol·licitant  
Nom i cognoms ...  
DNI/NIF. Estat civil ...  
Localitat i domicili (carrer, plaça, número, planta i codi postal) ...  
Segon sol·licitant o dades del cònjuge, si és el cas  
Nom i cognoms ...  
DNI/NIF. Estat civil ...  
Localitat i domicili (carrer, plaça, número, planta i codi postal) ...  
Els sotasignats, a l'efecte de participar en el concurs públic convocat per Nulense de Viviendas, per a l'adjudicació en règim de venda, per mitjà de sorteig, de quatre habitatges protegits de règim especial, amb traster i plaça de garatge vinculat, de la promoció en les parcel·les de l'illa de cases 10 i de l'àrea 11 de Carmaday,   
Declaren:   
. Que no és/són titular/s del ple domini o d'un dret real d'ús o gaudi sobre algun altre habitatge subjecte a règim de protecció pública ni sobre un habitatge lliure en tot el territori nacional.   
. Que és/són titulars d'un habitatge lliure, però que el valor d'aquest no excedix del 40% del preu màxim total de venda de l'habitatge objecte de l'actuació protegida.   
. Que és/són titulars d'un habitatge lliure, el valor d'aquest no excedix del 60% del preu màxim total de venda de l'habitatge objecte de l'actuació protegida i es troba en una de les situacions següents:  
· Es tracta d'una família nombrosa i necessita adquirir un habitatge de major superfície per l'increment del nombre de membres de la seua unitat familiar.  
· El/els titular/s de l'habitatge serà una persona major de 65 anys, una persona amb discapacitat o víctimes de la violència de gènere o del terrorisme.  
· Es tracta d'una família amb ingressos familiars corregits que no excedixen d'1,5 vegades l'Indicador Públic de Renda d'Efectes Múltiples.  
La Vall d'Uixó, ... de ... de 2006   
Primer sol·licitant, Segon sol·licitant,  
Firma Firma  
Contra la present resolució, que posa fi a la via administrativa, es pot interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la notificació d'aquest, segons els articles 10.1 a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això, sense perjudici que puga exercir qualsevol altre recurs que es crega oportú.  
València, 17 d'octubre de 2006.. El director general d'Habitatge i Projectes Urbans: Bernabé Bueno Miralles.